సీతారామ జననం

సీతారామ జననం 1944 లోవిడుదలైన తెలుగు హిందూ పౌరాణిక చిత్రం. ఈ చిత్రాన్ని ఘంటసాల బలరామయ్య స్వీయ దర్శకత్వంలో ప్రతిభా ప్రొడక్షన్స్ పతాకంపై నిర్మించాడు. ఇందులో అక్కినేని నాగేశ్వరరావు, త్రిపురసుందరి, వేమూరి గగ్గయ్య, రుష్యేంద్రమణి ప్రధాన పాత్రలలో నటించారు. సంగీతం ప్రభల సత్యనారాయణ, ఓగిరాల రామచంద్రరావు సంయుక్తంగా స్వరపరిచారు. హీరోగా ప్రముఖ నటుడు అక్కినేని నాగేశ్వరరావుకూ కోరస్ గాయకుడిగా ఘంటసాలకూ ఇది తొలి చిత్రం. 

 కథ 
రావణుడు (వేమూరి గగ్గయ్య) ముల్లోకాలనూ జయించడంతో ఈ సినిమా మొదలౌతుంది.. తన ప్రయాణంలో ఒకసారి, అతను రంభ (సౌదామిని) అందానికి ఆకర్షితుడై ఆమెను వేధిస్తాడు. అది తెలిసిన నలకూబరుడు, ఏ స్త్రీనైనా ఆమె ఇష్టానికి వ్యతిరేకంగా అతడు కోరితే, అతడు దగ్ధమై పోతాడని శపిస్తాడు. ఇదేమీ పట్టించుకోని అతని క్రూరత్వం శిఖర స్థాయికి చేరినపుడు, దేవతలందరూ విష్ణువును ప్రార్థించగా, ఆ రాక్షసుడి బాధను తొలగిస్తానని వారికి అభయమిస్తాడు. ఇంతలో, లక్ష్మీదేవి భూమిపై వేదవతి (చంద్రకళ) గా జన్మించింది. ఒక దశలో, రావణుడు ఆమెను మోహించగా, అతడి వంశనాశనానికి కారణమయ్యే వ్యక్తిగా తిరిగి జన్మిస్తానని చెప్పి ఆమె ఆత్మ త్యాగం చేసుకుంటుంది. ఆ తరువాత, వేదవతి లంకలో జన్మిస్తుంది. మందోదరి (కామాక్షి) భయపడి, ఆ శిశువును ఒక పెట్టెలో పెట్టి సముద్రంలో వదిలేస్తుంది. చివరికి, దశరథుడు (T. వెంకటేశ్వర్లు), అయోధ్య రాజు సంతానం కోసం తన ముగ్గురు భార్యలతో పుత్రకామేష్ఠి చేస్తాడు. విష్ణువు, ఆదిశేషుడు, శంఖ, చక్రాల అంశలతో అతడికి నలుగురు కుమారులు జన్మిస్తారు, వాళ్ళే రాముడు, లక్ష్మణ, భరత, శత్రుఘ్నుడు.

సమాంతరంగా, మిథిల రాజు జనకుడు (పారుపల్లి సుబ్బారావు) నేలను దున్నుతూండగా నేలలో ఆడశిశువుతో ఉన్న పెట్టె కనిపిస్తుంది. అ బిడ్డకు సీత అని పేరుపెట్టి పెంచుకుంటాడు. సమయం గడిచిపోతుంది. విశ్వామిత్ర మహర్షి (బలిజేపల్లి లక్ష్మీకాంతం) వచ్చి తన యాగ రక్షణ కోసం రాముడిని (అక్కినేని నాగేశ్వరరావు), లక్ష్మణునీ (బిఎన్ రాజు) పంపమని కోరుతాడు. ఈ క్రతువులో విశ్వామిత్రుడూ వారికి శక్తివంతమైన శస్త్రాస్త్రాలను అందిస్తాడు. దీని ద్వారా తాటకి & మారీచా సుబాహులనూ నాశనం చేస్తారు. యాగం ముగుస్తుంది. జనకుడు సీతకు స్వయంవరం ప్రకటించిన సంగతి తెలిసి, విశ్వామిత్రుడు రామ లక్ష్మణులతో పాటు మిథిలకు వెళ్తాడు. దారిలో, రాముడు అహల్యకు శాపవిమోచనం కలిగిస్తాడు. స్వయంవరంలో, శివుని విల్లును ఎక్కుపెట్టడం సవాలు. రావణుడు కూడా ఆహ్వానం లేకుండా వస్తాడు కాని విల్లును ఎక్కుపట్టలేకపోతాడు. అప్పుడు, రాముడు విల్లును ఎక్కుపెట్టగా అది విరిగిపోతుంది అది తెలుసుకుని, కోపంతో పరశురాముడు (మళ్ళీ వేమూరి గగ్గయ్య) మిథిల వద్ద దిగి రాముడిని ఎదుర్కుంటాడు. తరువాత, రాముడు తన సొంత పునర్జన్మగా గుర్తించి, వెనక్కి వెళ్ళిపోతాడు. చివరగా, సీతా రాముల అద్భుతమైన కళ్యాణంతో ఈ చిత్రం ముగుస్తుంది. 

 తారాగణం 

రాముడుగా అక్కినేని నాగేశ్వరరావు
సీతగా త్రిపురసుందరి
రావణుడు, పరశురాముడిగా వేమూరి గగ్గయ్య
విశ్వామిత్రుడిగా బలిజేపల్లి లక్ష్మీకాంతం 
లక్ష్మణుడిగా బి.ఎన్.రాజు
దశరథుడిగా టి వెంకటేశ్వర్లు
వశిష్ఠుడిగా పారుపల్లి సత్యనారాయణ
జనకుడిగా పారుపల్లి సుబ్బారావు
కుంపట్ల సుబ్బారావు
శుక్రాచార్యుడిగా కోటేశ్వరరావు
కౌసల్యగా ఋష్యేంద్రమణి
కైకేయిగా కమలాకోట్నిస్
సుమిత్రగా అన్నపూర్ణ
మండోదరిగా కామాక్షి
వేదవతిగా చంద్రకళ
ఊర్మిళగా విజయ
రంభగా సౌదామిని
అహల్యగా టి.జి.కమలాదేవి
మాయా రాక్షసిగా రత్న కుమారి

 పాటలు 
S.Noపాట పేరు1వందే వందే ముకుంద2నున్ను జన్మకి3రణభేరి4మాకియానా కాదు5జనకుండు6బాబా బహుపెదాలము అనాధాలము7మంథనకు8నేను నిజముగా9రారా నా ముద్దుల10దిక్కు దిక్కుల11యెన్నీ వర్తములు12విధి నిభదములై13సైరను సైరను14కర్షకా వినవోయ్15రారే రారే చూతము రారే16జై జై రఘురామ17రామ లాలి18చిరుతిండి19ఆడుదమా చెలులారా20ఆహా నే ధన్య నైతిని21గురుబ్రహ్మా

బయటి లింకులు
 రూపవాణిలో ఈ సినిమా గురించి

 మూలాలు 

వర్గం:అక్కినేని నాగేశ్వరరావు నటించిన సినిమాలు
వర్గం:ఋష్యేంద్రమణి నటించిన సినిమాలు